Elaborat el primer mapa global de les alteracions cerebrals en pacients amb trastorn bipolar « Bloc del Clínic\nElaborat el primer mapa global de les alteracions cerebrals en pacients amb trastorn bipolar\nUn treball realitzat per un consorci internacional d’investigadors ha identificat anomalies cerebrals específiques en persones amb trastorn bipolar i ha creat el primer mapa de les regions clau del cervell implicades en la neurobiologia del trastorn. L’estudi s’ha publicat a la revista Molecular Psychiatry i ha comptat amb la participació del grup de recerca en trastorns bipolars de l’Hospital Clínic-IDIBAPS que lidera Eduard Vieta.\nDiversos estudis previs havien determinat que el trastorn bipolar està associat a diferències estructurals del cervell. No obstant això, la recerca feta fins ara amb neuroimatge no ha ofert conclusions concloents.\nEn aquest context, un equip liderat per Ole Andreassen, de la Universitat d’Oslo, ha impulsat l’estudi més ampli fet fins a la data sobre la matèria. S’ha fet a partir de l’anàlisi d’imatges de ressonància magnètica del projecte “Enigma” (Enhancing Neuro Imaging Genetics Through Meta Analysis) que recull informació de més de 6.500 individus, 2.447 amb trastorn bipolar i 4.056 controls sans.\nEls investigadors han vist, entre d’altres, que els adults amb trastorn bipolar tendeixen a tenir les àrees corticals menys gruixudes en les regions frontal, temporal, i parietal del cervell i que l’escorça prefrontal ventrolateral (CPFVL) és la que presenta més reducció en el gruix cortical.\nEls investigadors també han examinat els efectes dels fàrmacs que més s’utilitzen en trastorn bipolar, com per exemple el liti. El liti redueix la gravetat i la freqüència dels episodis maníacs. Els experts, però, desconeixen exactament els mecanismes pels quals la molècula ajuda els pacients amb trastorn bipolar. El treball ara publicat ofereix algunes pistes, ja que indica que el liti incrementa el volum de matèria grisa en les zones afectades.\nEduard Vieta, trastorn bipolar


Pregó de la Festa Major i lliurament de plaques i medalles | Jesús Castillo i Cervelló\n« Festa Major de Lleida\nEl carrilet de la Festa Major a les Escoles Bressol »\nPregó de la Festa Major i lliurament de plaques i medalles\n9 Mai 2015 per jesuscastillocervello\nEl Palau de la Paeria ha acollit aquest divendres el tradicional pregó oficial de la Festa Major de Maig que enguany ha anat a càrrec de l’arquitecte i urbanista Ramon Maria Puig. Els membres de la Corporació Municipal, encapçalada per l’alcalde, Àngel Ros, han assistit a l’acte solemne en què es proclamen les pubilles, es lliuren les Medalles i les Plaques de la Paeria i s’obre oficialment les festes amb el pregó. L’alcalde ha introduït el pregoner, Ramon Maria Puig. Entre altres, ha destacat que amb Lauri Sabater i Lluís Domènech creà l’estudi d’arquitectura SDP, que féu la Residència de les Germanetes dels Pobres, els locals parroquials de Santa Maria Magdalena, la rehabilitació de l’antic Palace Hotel com a Banc Central i els dos plans parcials del Polígon del Canyeret. Entre els fruits dels seus anys de professió figuren la Rehabilitació del Seminari com a seu del Rectorat de la UdL, el Pla Especial del Centre de Lleida (que, fa trenta anys, mereixé el Premi Nacional d’Urbanisme) i els plans especials del Turó de la Seu Vella i del Campus de Cappont de la UdL. Ros ha conclòs les seves paraules dient que el 2015 és l’any de l’Urbanisme a Lleida: es commemora el centenari d’una part important del patrimoni modernista de la ciutat: de l’Escorxador, del monument a l’Alcalde Fuster, de la Caseta de Serveis als Camps Elisis, de les Cases Balasch, de la Farinera la Meta, del Pal·las. I ha recordat que Ramon Maria Puig ha participat també en l’exposició que es pot veure a La Panera sobre la Transició Democràtica a Lleida. recordant la importància de la transició urbanística en aquell període a la ciutat.\nRamon Maria Pugi ha versat el seu pregó sobre l’espai paisatgístic, urbà i arquitectònic de la Seu Vella. En primer lloc ha parlat de la silueta del Turó que emergeix de l’Horta del Segrià, del seu emplaçament estratègic dalt de la Roca Sobirana. Després ha parlat dels diferents assentaments, ibèric, romans, sarraïns… que l’han ocupat i com la ciutat cristiana va consolidar una estructura urbana important. Segons ha explicat, la militarització del Turó va comportar la destrucció de la ciutat originària i l’oblit de la història i del lloc. Per últim, ha parlat de la Suda i el Castell, centrant-se en el Claustre com a allò més singular de la Seu, sent un claustre “no totalment enclaustrat” pels dos laterals oberts a l’espai exterior. En el pregó, ha exposat que el conjunt monumental amb tot el seu entorn dominat per la Suda i la Seu Vella s’hi endevina el ressò de la història, els orígens, l’esplendor i els sofriments, “que són l’estructura oculta d’aquest buit urbà, un espai metafísic, un lloc sagrat, la memòria de la ciutat”.\nL’alcalde de Lleida ha glossat sobre els guardonats i les guardonades amb les Plaques i les Medalles de la Paeria. Ros ha subratllat que la qualitat de la societat civil és el principal valor que pot tenir una ciutat i que aquest acte posa en valor que Lleida té un patrimoni humà i social que s’ha de protegir perquè és el seu principal actiu de futur. Ros ha afirmat que Ciutadania significa inclusió, diversitat, igualtat, integració i cultura de drets i deures de tots per igual. En el seu discurs, ha parlat del valor imprescindible que és l’educació pel que fa a la construcció de la ciutat i de la societat i s’ha referit a les paraules de qui va ser director general de la Unesco, Federico Mayor Zaragoza, qui va dir en la seva recent visita a Lleida que “Educar és contribuir a formar persones lliures i responsables”, fet que reflecteix la dimensió extraordinària que l’educació té per a la societat. De l’àmbit esportiu ha indicat que l’esport és en la base del desenvolupament de la persona, que és fonamental per a la formació dels joves, que fomenta l’esperit d’equip i que contribueix a la cohesió social. “Els clubs i les entitats són l’ànima de l’esport a les ciutats i pobles”, ha afegit. La Solidaritat és un altre dels àmbits que s’ha reconegut en el lliurament de distincions. En aquest sentit, Ros ha assenyalat que tenir un teixit associatiu fort és garantia de participació dels veïns en el present i en la planificació de futur.\nDirigint-se a les pubilles, els ha comentat que simbolitzen el futur, la joventut de Lleida, el caràcter singular de cada zona, així com la força i la unió social que neix en cada bari, en cada partida, i que fa avançar la ciutat com a conjunt. L’alcalde també ha felicitat l’autor del cartell de la Festa Major, Perico Pastor, un dels artistes més reconeguts de Lleida de qui s’ha vist la recent una exposició a Lleida, amb diàleg amb Xavier Gosé. Un cop acabat l’acte, s’ha pogut seguir el Castell de Focs des del balcó de la Paeria.\nLes Plaques i Medalles de la Paeria s’han atorgat aquest 2015 a:\n– Joan Rodés Reyes. Medalla a títol pòstum al mèrit cultural o artístic\n– Enric Pubill Parrano “Lo Parrano”. Medalla a títol pòstum al mèrit cultural o artístic\n– Jordi Antoni Montagut Aguilà. Medalla al mèrit cultural o artístic\n– Jaume Vilella Motlló. Medalla al mèrit cultural o artístic\n– Victor Pérez Pallarés. Medalla al mèrit cultural o artístic\n– Associació Hangar Magraners. Placa al mèrit cultural o artístic\n– Escola Camps Elisis. Placa al mèrit educatiu o pedagògic\n– Institut Escola d’Hoteleria i Turisme de Lleida. Placa al mèrit educatiu o pedagògic\n– Escola Esperança. Placa al mèrit educatiu o pedagògic\n– Entitat Garba Espiga. Placa al mèrit educatiu o pedagògic\n– Escola Pardinyes. Placa al mèrit educatiu o pedagògic\n– Col·legi Sant Jaume. Placa al mèrit educatiu o pedagògic\n– Escola Municipal de Música de Lleida. Placa al mèrit educatiu o pedagògic\n– Sebastià Gertrúdix Romero de Ávila. Medalla al mèrit educatiu o pedagògic\n– Francesc Mayós Servet. Medalla al mèrit educatiu o pedagògic\n– Institució de Ponent per a la Conservació i l’Estudi de l’Entorn Natural (IPCENA). Placa al mèrit educatiu o pedagògic\n– Club de tir amb arc Pardinyes. Placa al mèrit esportiu\n– Associació lleidatana d’handbol. Placa al mèrit esportiu\n– Club ciclista Pardinyes. Placa al mèrit esportiu\n– Club esport ciclista de Lleida. Placa al mèrit esportiu\n– Estudi de la partida de la Caparrella. Placa a la solidaritat\n– CCOO-Comissions Obreres de Catalunya, Terres de Lleida. Placa a la solidaritat\n– Associació de veïns de Ciutat Jardí – Les Valls. Placa a la solidaritat\n– Jove Cambra Internacional de Lleida. Placa a la solidaritat\n– Jaume Millas Pérez. Medalla a la solidaritat\n– Pare Ramon Domènech i Castells. Medalla a la solidaritat\n– Ordre Mercedària de Lleida. Placa a la solidaritat\n– Lluís Rodríguez Herrero. Medalla a la solidaritat\nArxivat a Lleida | Etiquetat Festa Major | Feu un comentari


L'apassionat discurs de Paco Vázquez: "Aquí no hi ha presos polítics, aquí hi ha delinqüents"\nRedacció Galiciapress | dimarts, 29 de octubre de 2019\n"Deixar la Guerra Civil a les biblioteques, mirar per al futur!". Aquesta és una de les enceses proclames que va llançar Francisco Vázquez en el seu discurs d'aquest diumenge, quatre dies després del trasllat del dictador Francisco Franco.\nL'ex-alcalde de la Corunya va ser un dels organitzadors de la concentració a la ciutat herculina, a favor de la Constitució i en contra de la independència de Catalunya, convocada en paral·lel a la marxa de Societat Civil Catalana a Barcelona.\nMolt significatiu políticament és que en les primeres files estigués aplaudint Alberto Nuñez Feijóo. El president de la Xunta va estar acompanyat per altres càrrecs del PPdeG, com Beatriz Mato, líder conservadora local. Vázquez va agrair expressament la seva presència des de la tarima.\nLes claus sobre el discurs de Paco Vázquez contra l'independentisme en Galiciapress.


Santa Creu d'Olorda torna a celebrar el seu Aplec\nData: 15 / setembre / 2017\nEs recupera una tradició, aparcada des de 1976\nDemà dissabte 16 de setembre tindrà lloc l'Aplec de Santa Creu d'Olorda. Aquesta celebració és la continuació de la festa que des del 2010 es va recuperar en el dissabte més proper a la celebració litúrgica de l'Exaltació de la Santa Creu (14 de setembre), i que es va promoure des de les parròquies de Molins de Rei i amb la col·laboració de la parròquia de Sant Vicenç de Sarrià. Recordem que aquesta festa consistia en una missa i darrerament també una ballada de sardanes amb música enregistrada amb la col·laboració de l'Agrupació Folklòrica de Molins de Rei.\nEnguany, però, la celebració serà molt més lluïda, ja que, coincidint amb el cessió de l'atenció pastoral que l'arquebisbat de Barcelona ha fet de la parròquia de Santa Creu d'Olorda a Molins de Rei, i al fet que l'administrador parroquial és el mateix rector de les parròquies de la vila, s'ha creat una comissió organitzadora que ha preparat la celebració.\nEntre altres coses, s'ha recuperat el nom d'Aplec, recordant el que es feia el dilluns de Pasqua del 1920 al 1976. Així, els actes començaran a les 9h. i s'allargaran fins a les 18h. A més de l'acte central, que serà la missa, a les 11h, hi haurà caminada, pujada en bicicleta, coral, gegants, esbart, percussió, i sardanes amb la cobla "Ciutat de les roses", amb la participació de grups i entitats de Molins de Rei, Sant Feliu de Llobregat i Sarrià.


La destitució de Palacios obre una etapa incerta al consistori vilanoví - vilanovainformacio.cat - Portal de Comunicació de Vilanova del Camí\nLa destitució de Palacios obre una etapa incerta al consistori vilanoví\nLa destitució de Francisco Palacios al capdavant de les seves responsabilitats en el govern vilanoví ha centrat el ple ordinari, d’aquest dilluns al vespre. Tot i que les postures de totes les bandes eren més que conegudes i s’havien fet públiques en les darreres setmanes per mitjà de la premsa, aquesta era la primera vegada que el tema es portava al ple i que els portaveus dels grups municipals tenien oportunitat de posicionar-se públicament al respecte. L’alcalde Joan Vich i el regidor i líder de VA! Francisco Palacios van refermar-se en les seves respectives postures. Per contra, la intervenció de la resta de grups de l’oposició va ser força discreta i fins i tot en alguns casos inexistent.\nEl trencament del pacte de govern entre PSC i VA es va concretar en el ple de dilluns en tres punts de l’ordre del dia.\nD’una banda amb la destitució de Palacios i el nomenament dels representants de la corporació en els òrgans col•legiats que quedaven vacants després que tant Palacios com els regidors de VA! Camilo Grados i José Maria Ortiz hagin passat a l’oposició. D’altra banda, amb l’aprovació del nou règim de Palacios i la retirada de les retribucions que fins ara rebia per la seva dedicació parcial a les tasques de govern assignades. I per últim, amb la modificació de les comissions informatives i la seva nova composició, que a partir d’ara comptarà amb la participació de la regidora no adscrita Marta Trullols.\nLa votació dels tres punts entre els diferents partits polítics va ser si més no curiosa i va demostrar que malgrat la unanimitat que durant les darreres setmanes hi ha hagut al voltant del cessament de Palacios, la situació creada és complexa i l’etapa que s’obre al consistori vilanoví <<és incerta>>, com va reconèixer el propi alcalde Joan Vich durant la sessió.\nL’alcalde va reiterar l’argumentació que en els darrers dies ja ha fet pública per explicar els motius que l’han portat a trencar amb el seu soci de govern. Joan Vich creu que Palacios s’ha equivocat no acceptant la petició del consistori de donar un pas a costat i retirar-se de la primera línia política fins que no s’aclareixi la seva situació com a imputat en el cas del Club Bàsquet Vilanova. Per la seva banda, Palacios s’aferra a la seva innocència per no abandonar els càrrecs i separa la seva activitat política de la seva gestió al capdavant del club esportiu.\nTot i que l’alcalde va subratllar en el ple que no s’havia sentit pressionat per cap partit polític, ni per cap dels seus companys, a l’hora de prendre la decisió de cessar Palacios, sí va manifestar la seva sorpresa davant el silenci que la majoria de grups va mantenir a l’hora de votar el punt de la destitució del regidor quan havia estat un clam unànime de totes les formacions. Una votació que va comptar amb els vots a favor del PSC, ICV, PxC, IPV i CiU i amb l’abstenció d’ERC, VA!, PP i la regidora no adscrita Marta Trullols.\nLa intervenció de l’oposició es va fer esperar fins a la segona votació i, encara que amb matisos, ICV, ERC i CiU van deixar constància que la destitució havia estat una petició unànime, malgrat que difícil, davant la negativa de Palacios de doblegar-se a la demanda del consistori de retirar-se del primer pla polític. En aquest cas la votació va comptar amb el vot a favor de tots els grups, a excepció d’IPV que es va abstenir.\nLes contradiccions que ahir van quedar paleses amb les votacions davant la situació creada al consistori vilanoví, s’estenen a la decisió de Marta Trullols de conservar la seva acta de regidora. Els membres de VA li van demanar que retorni l’acta al grup, perquè segons afirma Francisco Palacios la seva decisió desvirtua els resultats de les eleccions municipals i utilitzant un símil futbolístic li va dir que <<si un jugador no està d’acord amb el seu entrenador abandona l’equip a final de temporada, però en cap cas no marca gols en pròpia porteria mentre dura un partit>>.\nEntre la resta de grups, l’únic que va fer comentaris al respecte va ser el regidor de PxC, Sergi Balcells, qui va dir a Trullols que <<per ètica>> hauria de torna l’acta al seu partit. Al final, la votació per al nomenament de Trullols en les diferents comissions informatives va comptar amb els vots a favor de tots els grups a excepció d’IPV, VA! i PxC.\nEntre el públic, les úniques manifestacions que es van escoltar en el torn de precs i preguntes van ser contràries a la decisió del cessament de Palacios i també al tractament que Marta Trullols ha rebut com a regidora no adscrita, a diferència del que havia passat en l’anterior legislatura amb el cas de la regidora no adscrita a Ciutadans, Imma González.\nEl conte de la Bella Dorment va omplir Can Papasseit


Més de quaranta empreses seleccionaran joves a la Fira d’Ocupació TreballemGi la Selva – TreballemGi\nEl proper dijous 11 d’abril Blanes acollirà la Fira d’Ocupació Juvenil, TreballemGi, dedicada a la inserció laboral dels joves, que està organitzada per la Cambra de Comerç de Girona i compta amb la col·laboració dels ajuntaments de Blanes, Lloret de Mar, Arbúcies, Sant Hilari Sacalm, Maçanet de la Selva, Santa Coloma de Farners, el Consell Comarcal de la Selva i el Sevei d’Ocupació de Catalunya.\nL’objectiu d’aquesta nova iniciativa és permetre que les empreses i entitats locals amb necessitat d’incorporar joves puguin fer-ho, i d’altra banda ajudar a la inserció i orientació dels joves sobre com cercar i aconseguir feina. Els joves que hi assisteixin hi trobaran un espai amb empreses de sectors com els serveis, la indústria, la hostaleria, la logística, l’alimentació o el tercer sector interessades en la contractació de personal. En cas que durant la fira es lligui un contracte de sis mesos a jornada completa l’empresa es podrà beneficiar d’ajuts.\nL’espai permetrà als joves assistents consultar més de vuitanta llocs de treball diferents oferts per les més de quaranta empreses i empreses de treball temporal que hi participen i presentar-se com a candidats.\nA més d’adreçar-se directament a les empreses, els joves podran participar en cinc tallers i activitats diferents, com el de xarxes socials i elaboració de vídeo currículum per a Instagram, el d’escape room, el de cuina “Vols fer un tastet?” per conèixer els cicles formatius d’hostaleria i turisme, el d’estètica i assessoria d’imatge personal, i un de mecànica de motocicletes.\nTreballemGi també comptarà amb diferents centres de formació que hi exposaran la seva oferta de formació ocupacional.


Com vell militant socialista estic convocat a la consulta que el partit realitza sobre els futurs pactes de govern. La pregunta de per si és genèrica, oberta a interpretacions i difícil de dir que no, si no impossible; el problema rau en el fet que a hores d'ara hi ha un pacte sobre la taula amb un partit polític, i és aquí on la situació canvia.\nS'ha arribat a un acord amb Ciutadans, tenint en compte que la pregunta parla de forces progressistes i del canvi, per la meva part no puc votar que si. No considero a Ciutadans un partit ni d'esquerres ni progressista, directament és una força neoliberal contrària als interessos de la classe treballadora i de les capes més desfavorides de la societat, i de canvi res, partit lampedusià (que tot canviï, perquè tot segueixi igual); és a dir tot el contrari al que he defensat en aquesta vida.\nSense entrar en detalls de l'acord, en el qual hi ha aspectes de la política econòmica i social en què no estic d'acord, si que diré que està pensat per part de Ciutadans per fer entrar en el mateix el PP per la gatera, i és que el senyor Rivera, com un Maquiavel modern, representant de les idees més pernicioses per als treballadors, alguna cosa la recerca d'aquest acord.\nEn la meva vida política, sempre he actuat segons la meva consciència i he dit el que penso, mai vaig tenir un càrrec públic, si orgànics tant al PSOE, el PSC i el SPD (en els anys que vaig viure a Alemanya) exercint les meves funcions amb disciplina i lleialtat al partit, però sempre seguint el que marcava el meu esperit socialista.\nÉs per això, en el moment en què es em pregunta la meva opinió, dic que NO a un acord amb algú a qui considero el meu enemic de classe, que està a molta distància de les meves preceptes ideològics, i que representa tot allò contra el que he lluitat. Respecte als companys i companyes que votin que si, espero que ells respectin la meva opció; però no trobo cap argument ni objectiu ni subjectiu per donar el meu vot afirmatiu; una altra cosa seria trair-me a mi mateix.


No hi ha enemic petit: 2010-12-26\nFrancisco el doberman Álvarez-Cascos, l'insultador oficial del PP d'Aznar, ha abandonat el partit conservador el primer dia de 2011 després de sis anys en el més deliciós dels ostracismes. Es veu que l'exsecretari general del PP i exministre de la presidència no ha rebut l'OK de la facció asturiana per liderar el PP a les eleccions en aquella comunitat autònoma. Mariano Rajoy, que es veu que no tolera Cascos, no l'ha defensat dels insults que Cascos diu haver rebut. Per tant, el carrer Génova s'ha inclinat perla fins ara regidora d'Oviedo Isabel Pérez-Espinosa. Qui ha gosat insultar l'insultador? Es veu que havien titllat el primer polític que va vendre els seus merders de faldilles a la premsa rosa de "terrorista de carrer, seixentón i galàctic". Home, s'ha de tenir pebrots per atacar un doberman amb 34 anys de militància al PP repartint garrotades verbals als socialistes.\nPublicat per nohihaenemicpetit a 22:58\nEtiquetes de comentaris: Álvarez-Cascos\nSegons el Mundo Deportivo aquesta seria una de les propostes que Nike presentarà al club blaugrana per a la temporada 2011-2012.\nEtiquetes de comentaris: FC Barcelona, Nike\nA Fernando Alonso amenaça abans d'entrar a Portugal\nEtiquetes de comentaris: Fernando Alonso\nCom reaccionaries si et carden una multa de 30.000 euros?\nFixa't en Shaquille O'Neal. L'home que, teòricament, està escurat.\nL'himne del Barça més emotiu de la història. Cantat a cappella abans del 5-0 al Madrit. Que el millor de 2010 sigui el pitjor de 2011!\nShaquille és amic o enemic de Kryptonita Robinson?\nCom pot el gegant de Newark, Shaquille O'Neal, regalar aquest abric al seu company dels Celtics, Nate Robinson, que no arriba ni a l'1,70?\nEtiquetes de comentaris: Nate Robinson, Shaquille O'Neal


Mònica Terribas obrirà el 9è cicle 'Experiència de periodista'\nEl Circ Cultura i patrimoni dimecres, 01 de març de 2017\nEls periodistes Mònica Terribas, Víctor Amela, Esther Vera i Joel Mestre participaran en la novena edició del cicle de conferències Experiència de periodista, que organitza la Demarcació de Tarragona del Col·legi de Periodistes de Catalunya i la Càtedra Repsol/URV d’Excel·lència en Comunicació, amb el patrocini de Repsol i la col·laboració de l’Ajuntament de Tarragona.\nLa periodista i directora d'El Matí a Catalunya Ràdio, Mònica Terribas. Foto: ccma.cat\nLa directora d’El Matí de Catalunya Ràdio, Mònica Terribas, inaugurarà el cicle divendres 10 de març; dilluns, 13 de març, serà el torn del periodista, escriptor i crític de televisió Víctor Amela; el 20 de març hi participarà Esther Vera, directora del diari ARA; i el punt i final del cicle el posarà, el 27 de març, Joel Mestre, responsable de la producció del XXVIè Concurs de Castells de Tarragona per a Red Bull Media House, entre d’altres esdeveniments.\nL’objectiu del cicle de conferències és que reconeguts professionals dels mitjans de comunicació posin a l’abast del públic la seva visió del món de la comunicació i la vivència personal del procés d’informació pública.\nAquest cicle es du a terme ininterrompudament des de l’any 2009, i ha comptat amb la participació de Xavier Graset, Josep Capella, Ferran Espasa, Josep M. Martí, Pilar Aymerich, Joan Salvat, Milagros Pérez Oliva, Jordi Basté, Pepe Baeza, Josep Cuní, Rosa M. Calaf, Xevi Xirgu, Llibert Teixidó, Màrius Serra, Carles Capdevila, Rafael López-Monné, Raquel Sans, Antoni Coll, Ramon Besa, Fàtima Llambrich, Antoni Bassas, Josep Martí Gómez, Sergi Vicente, Cristina Puig, Xavier Aldekoa, Toni Clapés, Ramón Lobo, Joaquín Luna, Yolanda López i Ernesto Ekaizer.\nLes conferències es duran a terme a les 19.00 hores a l’Antiga Audiència de Tarragona (Pl. del Pallol, 1-3). L’entrada és lliure.\nReedició del conveni entre el Col·legi i Repsol\nL’activitat s’emmarca en l’acord de col·laboració entre la Demarcació de Tarragona del Col·legi de Periodistes i Repsol, consistent en diferents accions de comunicació d’interès pels periodistes i la societat en general, així com d’altres més específicament dirigides als col·legiats tarragonins.\nEn aquest sentit, l’acord, iniciat l’any 2013, estableix el patrocini per part de Repsol de la novena edició de l’Experiència de Periodista, que inclou la inserció de banners publicitaris a diversos mitjans i l’edició de material gràfic de les conferències; el patrocini d’una jornada de caràcter formatiu sobre temes tècnics; una subvenció destinada al Centre de Formació i Desenvolupament del Col·legi; l’organització d’una visita submarina per a periodistes als biòtops de la costa de Tarragona; i el desenvolupament d’una aplicació mòbil (APP) de gestió i comunicació de rodes de premsa. A més, tots els col·legiats tarragonins han pogut recollir a la seu del Col·legi un exemplar de la Guia Repsol 2017.\nLa presidenta de la Demarcació de Tarragona del Col·legi de Periodistes, Sara Sans, i el director del Complex Industrial de Repsol a Tarragona, Josep Francesc Font, han oficialitzat avui la reedició, per cinquè any consecutiu, d’aquest compromís de col·laboració.\nJoan Maria Pou participarà en el cicle de conferències 'Experiència de periodista'


Què li passa al cos si corre cada dia durant un mes - Correr - 2021\nQuè li passa al cos si corre cada dia durant un mes\nEl trotar al matí us millora el dia. Perquè no us passarà res pitjor. La blogger Yana Zolotova n’estava segura, que va decidir comprovar què passaria amb el seu cos si trotava durant 30 dies seguits. Tot i la popularitat que creix ràpidament d'un estil de vida saludable, moltes persones segueixen relacionant-se amb el dolorós compliment dels estàndards escolars i el fet que no aporta cap plaer físic i estètic.\nEls hacks de la vida d’un atleta experimentat que us ensenyarà a gaudir de la carrera.\nPer què els corredors es torturen al matí?\nAnteriorment, Yana era escèptica respecte a aquells que es dediquen a trotar diàriament. I va citar l'exemple d'una persona que feia cercles al voltant de l'estadi cada matí. La noia es va preguntar fins i tot si tots els corredors pertanyien a algun tipus de secta, perquè violar voluntàriament el cos al matí és una bogeria.\nLa frenètica motivació semblava a la noia una cosa irreal, de manera que va decidir comprovar si podia suportar aquestes càrregues i com ho amenaça. I, paral·lelament, la Yana volia establir una rutina diària, que era severament derrocada per ella. Al cap i a la fi, en teoria, si corres constantment al matí, al final del dia s’acumula fatiga, cosa que et fa anar a dormir abans i aixecar-te abans.\nPrimers 20 minuts, després 40\nYana va començar molt acurat. Durant els primers dies, va sortir a les 10 del matí i va trotar durant no més de 20 minuts. No sona molt impressionant, però per a una persona que fa els primers passos, aquesta és una durada completament normal. I al cap d'un parell de dies, la blogger va augmentar el temps a 40 minuts, durant els quals va aconseguir córrer 5 km.\nAl mateix temps, la Yana admet que anteriorment havia fet exercicis cardiovasculars al gimnàs, de manera que tenia un cert nivell de resistència. Després de la primera setmana, la noia es va acostumar a córrer i fins i tot va començar a agradar-li! Però fa només set dies, estava disposada a trucar als corredors cultistes. Ara va fer broma dient que s'havia unit a un culte en curs.\nMales regles: per què no s'hauria d'executar amb una màscara\nTot i que Sobyanin insisteix.\nCórrer en parcs, no en estadis\nMalgrat el seu naixent amor per córrer, Yana es va enfrontar a un problema. L’equip de futbol tenia la seu a l’estadi on corria. L'entrenador dels joves li va prohibir categòricament trotar durant les seves classes. La noia no va discutir i va anar a un gran parc proper. I vaig sentir una gran diferència.\nNo hi ha entrenadors que puguin fotreEn qualsevol moment, no es repeteixen paisatges avorrits de l'estadi cada minut. La nostra heroïna viu a Sant Petersburg, així que al parc, on va decidir continuar els seus estudis, a priori vistes precioses. Vaig començar a gaudir corrent ", va admetre Yana després d'una de les curses a l'illa Krestovsky.\nMató en lloc de dolç\nMés - més. Anteriorment, després d’un esforç físic, la bloguera volia anar a la botiga i comprar dolços, perquè s’ho mereixia. Ara, després d’un parell de setmanes de trotar al carrer, la Yana va anar a la botiga i va comprar inesperadament ... dos paquets de mató. I això malgrat que mai no li va agradar el mató. Recordeu la frase del principi d’aquest text: córrer us millora el dia perquè no passarà res pitjor? Ara, al contrari, la Yana volia que arribés un nou dia tan aviat com fos possible. D'aquesta manera, pot tornar a fer la seva activitat favorita.\nCom ha canviat el cos després de trotar diàriament?\nCom va resultar, córrer té una sèrie de miraculosos propietats. Yana diu que després dels primers deu dies va notar un gran canvi. La seva pell va millorar, va perdre uns 2 kg. I, el més important, l’estat general de salut ha canviat: ha desaparegut la constant sensació de fatiga, hi ha molta motivació a la feina.\nA més, el blogger admet que córrer la va fer aixecar-se voluntàriament a les 8 del matí. Res més al món no la podia fer fer. Ara, a les deu del matí, la noia té temps per practicar esports, nedar, esmorzar i estar preparada per al treball i altres negocis d’humor alegre. Abans del desafiament, encara podia dormir en aquest moment i, si es despertava, es trobava en un estat trencat i improductiu.\nDesprés de finalitzar el període de 30 dies, la Yana es va deixar portar tant corrent que va pensar a participar en una mitja marató i fins i tot una marató ... La nena va explicar amb més detall la seva experiència de 30 dies al vídeo.\nQuè cal fer abans de començar a córrer?\nÉs molt important que córrer sigui beneficiós físicament i mentalment. I si tot és bastant obvi amb la moral, aleshores amb el físic cal anar amb compte. Abans de començar a fer exercici activament, és molt recomanable consultar un metge: comproveu les articulacions, el cor i tota la resta. I només llavors comenceu a trotar acuradament, augmentant gradualment la càrrega.\nCom evitar lesions mentre troteu? 5 coses a tenir en compte\nCom començar la millor temporada de carrera i no posar-se en problemes.\nMolta gent dubta a fer exercici al carrerÉs així, perquè tenen por de les mirades laterals dels vianants que passen o dels conductors dels vehicles que passen. La veritat és que és probable que t’envegin. I fins i tot si riuen, aleshores, què us importa d’aquells amb els quals no us tornareu a trobar a la vida? Però tindreu un bon cos i un bon estat d’ànim.\nPublicació anterior Un simple exercici de gat és bo per a l’esquena i eficaç per cremar greixos\nPropera publicació Perdre pes sense esforç. Dormir sense roba provoca la crema de greixos\nQuè és un massatge de percussió i realment pot alleujar-vos del dolor muscular?\nEl massatge per percussió o xoc és conegut a l'estranger des de fa més de deu anys, mentre que a Rússia aquesta tendència va aparèixer fa aproxima...\n10 aparells esportius més inusuals\nLes tecnologies modernes d'any en any no deixen de sorprendre. Fa uns anys, era difícil imaginar que funcionaven uns auriculars sense fils. Ara ga...\nTothom surt de l’habitació. Una selecció dels escape rooms més mòbils per a empreses\nLa fantasia dels autors i guionistes de les missions ha anat més enllà d'una habitació i de 5 a 7 complexes tasques lògiques. Avui la recerca és u...


redacció | cardona 21.01.2019 | 17:43\nUna de les partides d'inversions és per completar el que queda del camp de futbol ARXIU/D. B.\nUna de les partides d'inversions és per completar el que queda del camp de futbol\nL'Ajuntament de Cardona ha aprovat per a aquest any un pressupost municipal de 5,3 milions d'euros que en el capítol d'inversions estaran marcats sobretot per la finalització de dos dels grans projectes d'aquest mandat en matèria d'equipaments (el camp de futbol i l'auditori Valentí Fuster), però també, segons va destacar la regidora d'Hisenda, Aida Molner, perquè "es destinen més recursos que mai a l'habitatge, amb una partida de 226.000 euros". Per a aquest àmbit, segons va puntualitzar Molner, i a banda d'aquesta quantia s'hi ha de sumar "la inversió a les colònies Arquers —enguany amb una partida de 18.000 euros per a continuar reformant quatre habitatges— i la posada en marxa del servei d'allotjaments tutelats per a gent gran".\nEn concret, el capítol d'inversions, per aquest 2019 ascendeix a 758.900 euros, el 82% dels quals, segons Molner, arribaran via subvencions. Una de les partides més grans —de 477.200 euros— correspon al tancament de les fases I i II del projecte anomenat Cardona Integral. És a dir, a l'acabament del camp de futbol (rebatejat com a Camp de Vida Activa) i de l'auditori, en funcionament des de fa més d'un any i mig però del que ara se n'ha de reformar la façana (150.000 euros) com a un dels elements més destacables.\nAltres inversions destacades són la instal·lació d'una caldera de biomassa (amb una partida de 105.600 euros) per escalfar l'escola Mare de Déu del Patrocini i la Llar d'Infants Municipal L'Aliret —on s'hi destinaran 15.000 euros més per adequar les infraestructures actuals— o el projecte millora del mercat municipal (29.000 euros) que suposarà la renovació de l'enllumenat de la Fira i la renovació de les instal·lacions elèctriques, entre d'altres. La realització del Pla de Millora Urbana de la Colònia Arqués, fruit del procés de participació ciutadana, també és una de les peces claus per aquest 2019.\nEn relació als projectes de Cardona Integral, l'alcalde, Ferran Estruch, va subratllar que en els darrers anys ha permès una inversió de 5 milions d'euros, la major part dels quals han estat aportats per les fundacions presidides pel cardiòleg Valentí Fuster i també per la Diputació de Barcelona i la Generalitat, i en què l'Ajuntament "només hi ha hagut d'aportar un 10%, uns diners que s'han aconseguit en la seva majoria amb crèdits tous".\nEstruch va manifestar que "ens sentim molt orgullosos de tot el que ha suposat, no només pel que representen els equipaments nous, sinó per la capacitat d'aquest govern d'aconseguir recursos externs i fer-ho sense gairebé endeutar l'Ajuntament, i en uns moments econòmics extremadament difícils".\nL'equip de govern destaca del pressupost aprovat per a aquest any que "que manté com a eixos fonamentals l'habitatge, el desenvolupament econòmic, l'ocupació i l'atenció a les persones, així com totes les partides en via pública, clavegueram i parcs i jardins".\nAbstencions de l'oposició\nMalgrat el pressupost no va tenir cap vot en contra, l'equip de govern d'ERC no va aconseguir el sí de l'oposició de PDeCAT i PSC. En termes generals, els dos grups van valorar positivament la proposta, però diferents detalls —segons van explicar— van fer que, al final, optessin per a l'abstenció.\nJordi Casas (PSC) va afirmar que "s'està fent bé", però va opinar que "no s'acaben de notar els resultats". Va admetre que "segurament hauria fet uns pressupostos semblants, ja que estem collats fins el 2022 amb el crèdit per pagar a proveïdors" —que el febrer de l'any passat es va refinançar amb el sí de tots els grups per obtenir millors condicions per a l'Ajuntament—. I va acabar: "volia votar a favor, però finalment em quedaré amb l'abstenció".\nL'alcalde, Ferran Estruch, va apel·lar Casas i l'hi va demanar el vot favorable, entenent que "malgrat la baixada d'ingressos que hem patit hem mantingut tots els serveis i hem posat en marxa nous equipaments, com els allotjaments tutelats per a gent gran". Casas, però, no es va moure de l'abstenció tot i "valorar el treball" de l'equip de govern d'ERC.\nAl seu torn, Joan Jané —que va exercir de portaveu del PDeCAT en absència de Rosa Ruiz, que no va ser a la sessió per motius laborals— va valorar positivament "que es fomenti l'ocupació i la formació", així com l'habitatge i el nou polígon industrial, que va considerar "crucial". Va mostrar algun dubte amb la integració al poble de la pastilla de desenvolupament de les colònies Arquers i va demanar mantenir i augmentar l'activitat al Camp de Vida Activa. En general, va dir, "la feina està ben feta, per això, no estem en disposició de votar els pressupostos en contra, però tampoc de donar-hi suport". Així doncs, el pressupost va quedar aprovat amb set vots a favor (ERC) i tres abstencions (PDeCAT i PSC).


Turisme de Subirats | El Jaciment Paleontològic dels Casots ja està senyalitzat\nEl Jaciment Paleontològic dels Casots ja està senyalitzat\n30 Mar El Jaciment Paleontològic dels Casots ja està senyalitzat\nPublicat a les 14:26h a Activitats a realitzar, Destinació, Imatges de Subirats\tper\tTurisme Subirats\nJa s’ha senyalitzat el Jaciment Paleontològic dels Casots, amb uns plafons explicatius i un espai pe veure el jaciment.\nDes de l’Ajuntament de Subirats s’ ha completat, aquesta setmana. l’arranjament de la zona del Jaciment Paleontòlogic dels Casots. Un pas important per la promoció i la divulgació de la cultura de la prehistòrica al municipi. S’ha instal·lat un plafó que aporta dades i informació gràfica sobre el Penedès en el període del Mezozoic. I un segon plafó sobre les espècies que van conviure en aquest espai a Subirats, ara fa entre 5 i 24 milions d’anys.\nEl Jaciment és una bona font de coneixement d’aquest període al Penedès ja que s’ha pogut treure a la llum restes d’espècies prehistòriques com els Mastodons o els Deinoterium, parents llunyans dels elefants que van habitar aquestes contrades. Aquests no eren la única espècie, també hi vivien senglars prehistòrics i cérvols de dimensions més grans que els actuals. I finalment per destacar també, un simi que està a la nostra cadena evolutiva. És conegut com a Pau, amb el nom científic de Pirelopitecus Catalaunicus, un primat avantpassat també dels goril·les i els ximpanzés.\nAquest espai ofereix la possibilitat de tenir un punt més d’observació del paisatge, ja no només directament el que veiem, de bosc vinya i presseguers, sinó també d’imaginar-nos com era aquest llac prehistòric, a Subirats, de quines espècies l’habitaven. I és a la vegada un patrimoni important que es conserva al municipi.\nPer a més informació podeu contactar a través d’info@turismesubirats.cat i del telèfon 93 899 34 99. [+]\nJaciment, paisatge, paleontologic, patrimoni, senyalització


Música bilateral o bilaterilitzada - COACHING SALUT - COACHING SALUD - Jaci Molins Roca\nMúsica bilateral o bilaterilitzada\nAquest recurs té diverses utilitats, amb la condició que s’escolti sempre amb auriculars: l’efecte relaxant i terapèutic s’aconsegueix gràcies a l’alternància de la música d’una oïda a l’altra. Aquest estímul bilateral produeix un efecte beneficiós sobre el cervell: equilibra els dos hemisferis cerebrals y fa que treballin ambdós amb més harmonia.\nAquesta música té finalitats terapèutiques, com a continuïtat del tractament d’E.M.D.R. fet a la consulta de psicoteràpia (en aquest cas caldrà seguir indicacions de la psicoterapeuta) i per a gestionar emocions desagradables.\nTambé s’aplica en el coaching per potenciar l’objectiu desitjat. Hi ha estudis que demostren que estudiants i esportistes treuen millors rendiments si segueixen un programa d’entrenament escoltant la música bilateral. Per potenciar l’estudi, cal escoltar-se-la uns 4-5 minuts abans de començar i després seguir estudiant baixant la intensitat a un nivell que no molesti.\nA continuació diferents links de música bilateral:


Moda i automobilisme es fusionen en una exposició\nEUGÈNIA SENDRA Barcelona 20/01/2011 00:00\n260x366 Creativitat, funcionalitat i sostenibilitat es donen la mà, com demostren aquests prototips. / INICIATIVA BMW Creativitat, funcionalitat i sostenibilitat es donen la mà, com demostren aquests prototips. / INICIATIVA BMW\nA la rambla de Catalunya s'exposen uns prototips inèdits i enginyosos. Esquís de ciutat, calçat intel·ligent, un vestit amb una base d' skate o un vehicle elèctric inspirat en una oreneta. Formen part de l'exposició El traje que te transporta i són el resultat de la Iniciativa BMW, en col·laboració amb els estudiants de l'Institut Europeu del Disseny.\nFa un any, els alumnes de disseny de transport i moda van començar a treballar a partir d'una premissa: idear el vehicle personal del futur sota els conceptes de sostenibilitat i mobilitat, i produir una peça original i revolucionària. Repte superat. Són vehicles que funcionen amb energia elèctrica i solar i que estan concebuts per a recorreguts de petita i mitjana distància. S'inspiren en els binomis cos-persona i vehicle-roba i avancen les que podrien ser les tendències del 2020-2050.\nAviat ens mourem amb Flymag\n"És una motxilla, es desplega i hi pujo com si fos un car . Em moc com vull i cap a on vull", explica Pablo Velasco, un dels autors del Flymag. "La part essencial és el respatller on es repenja la columna vertebral. L'hem concebut per portar damunt de la roba -analitzen Íngrid Gomà i Laura Garcia- i segueix unes formes molt naturals que recorden l'esquelet i els músculs". Han pensat en un vehicle realitzable a curt termini i apte per a l'oci (amb unes ulleres de realitat augmentada funciona com a videojoc). L'altre prototip que ha causat sensació és el City Skiing, d'aires nòrdics i concebut per fer la ciutat més sana. El vestit és indissociable de les sabates, uns esquís amb rodes de fibra de carboni que fan moure's com si es practiqués l'esport de muntanya.\nDe moment són només uns prototips, que es podran veure a la rambla de Catalunya amb Diputació fins al 30 de gener. En un futur podrien formar part de la col·lecció del nou Disseny Hub Barcelona, segons ha anunciat el primer tinent d'alcalde de l'Ajuntament de Barcelona, Jordi William Carnes.


Triplet històric d’Ander Mirambell al 2020: Copa Amèrica, Campionat d’Espanya i Copa d’Espanya – Xiulet Final\nImatge del campió | Arxiu particular\nCOPA D’ESPANYA DE SKELETON\nRedacció | 19/11/2020 17:33\nEl pilot de skeleton Ander Mirambell ha iniciat la temporada 2020-21 amb una victòria a la Copa d’Espanya de Skeleton celebrada aquest migdia al circuit austríac d’Innsbruck, el que li ha permès tancar el cercle de 2020 sumant aquest triomf als aconseguits a la Copa Amèrica i al Campionat d’Espanya. Mirambell s’ha imposat en la línia d’arribada a Adrián Rodríguez i Alberto Porras.\nL’esportista barceloní reconeix estar “molt content amb el resultat de la competició, ja que aquests dies al gel he començat a tenir molèsties a l’adductor, cosa que no m’ha permès fer una bona sortida, perquè m’impedeix empènyer el trineu en les millors condicions en els metres d’arrancada “. Tot i això, a més de la victòria, Mirambell afirma estar “molt còmode i connectat amb el nou trineu que ha comprat la Reial Federació d’Esports de Gel, que ha permès que hagi aconseguit aquests dies la meva major velocitat punta en aquest circuit, veure que les peces noves funcionen i que el pilotatge està a molt bon nivell “.\nEn aquesta cita, a més, l’únic esportista olímpic espanyol en aquesta modalitat ha compaginat la seva tasca com a competidor al costat de la de director tècnic de la federació, on ha pogut estar “Desenvolupant el projecte de joves pilots i ajudar els altres vuit esportistes que han pres part en la prova, 5 nois i 3 noies, i el millor és poder veure que després de tots els entrenaments físics i al gel han pogut provar aquest esport i han arribat tots a meta. Aquesta sens dubte és la millor manera de seguir alimentant amb nous esportistes espanyols a aquesta esport, la que era la seva principal il·lusió per aquesta Copa d’Espanya “.\nUn cop arrencada la temporada, el barceloní es troba en aquests moments viatjant fins Winterberg (Alemanya), on la setmana que ve disputarà la seva primera Copa d’Europa, i on l’acompanyaran Adrián Rodríguez i Paula Raúl, que també prendran part en la prova. Després de la cita alemanya, i als seus 37 anys, Mirambell es reincorporarà al circuit de la Copa del Món, la màxima divisió internacional, on està competint des de la temporada 2008-09.\ntags: Copa Espanya Skeleton\nNou desplaçament pel Manresa FS, que buscarà una nova victòria


#TrobadesNL. Animals invisibles: Del moa neozelandés al gall fer pirinenc | Fempirineu\nDel moa neozelandés al gall fer pirinenc\nAmb el naturalista Jordi Serrallonga i la biòloga Olga Jordi\nPer assistir a la trobada, demana la teva entrada gratuïta enviant un correu electrònic a [email protected] o un WhatsApp al 626534710\nPer les planes del Serengeti i les serralades vietnamites, per les glaceres de Nova Zelanda, les aigües atlàntiques o de l’Amazones, i fins i tot pels boscos del Pirineu corren històries d’animals que gairebé ningú ha vist. Alguns són mites. D’altres, un record d’éssers que es van extingir. Però molts encara estan vius. Els descobrirem amb l’arqueòleg, naturalista i explorador Jordi Serrallonga —co-autor junt a l’escriptor Gabi Martínez del llibre Animals invisibles. Mite, vida i extinció— i amb la biòloga Olga Jordi, estudiosa d’un dels animals invisibles més emblemàtics de casa nostra: el gall fer (Tetrao urogallus aquitanicus), espècie en regressió al mapa espanyol, on ha vist reduïda la seva població en un 25%, quedant només 120 mascles al Parc Natural de l’Alt Pirineu, segons censos efectuats al 2015.\nSerà dissabte 13 de novembre, en una xerrada per conèixer la història d’animals fascinants com el dodo, exterminat al segle XVII pels colonitzadors de l’illa Maurici; el celacant, un peix que es considerava extint des de l’època dels dinosaures fins que se’n va trobar un espècimen viu a l’Àfrica; el megateri, dessaparegut fa uns 10.000 o 8.000 anys enrera; el moa, l’au sense ales més gran que ha viscut mai a la Terra (uns tres metres i mig d’alçada); el corall de la Gran Barrera, l’única criatura visible des de l’espai exterior; el tsuchinoko, una serp que continua reptant per la mitologia japonesa; el llegendari ieti, ésser llanut anomenat així a les muntanyes de l’Hindu Kush i que potser va ser tan real com el bec d’esclop, l’ornitorrinc, el bonobo, la tortuga gegant de Pinta o l’ovella negra… qui sap?\nTant el Jordi com l’Olga treballen per a que aquestes bèsties no desapareguin dels seus hàbitats ni del nostre imaginari, mitjançant la recerca, el coneixement i la divulgació dels misteris que encara resisteixen al planeta. Perquè de vegades n’hi hauria prou en creure en allò que no es veu per preservar el patrimoni cultural i natural de la humanitat.\nJORDI SERRALLONGA. Arqueòleg, naturalista i explorador, es defineix com un primat nòmada. Professor de Prehistòria, Antropologia i Evolució Humana de la UOC, també imparteix docència en el Màster de Primatologia (UdG) i en els de Comunicació del Medi Ambient i Periodisme de Viatges (UAB). Premi d’Investigació de la Societat Geogràfica Espanyola, alterna l’aula universitària amb el treball de camp per Àfrica, Amèrica, Oceania i Àsia. És col·laborador al Museu de Ciències Naturals de Barcelona. Alguns dels seus últims llibres són 'Animals invisibles', 'Dioses con pies de barro' i 'África en diez palabras', que podreu trobar a NaturaLlibres.\nOLGA JORDI. Llicenciada en Biologia per la UAB amb un màster en Ecologia terrestre i biodiversitat, porta més de deu anys treballant en diferents projectes de recerca en l’àmbit nacional i internacional sobre recuperació d’espècies i espais naturals. Actualment desenvolupa la tesi en temes de bioacústica i conservació d’ocells galliformes i d’hàbitats alpins. Preocupada per la subsistència del gall fer, estudia el seu cant com a bioindicador de l’estat de cada individu i dels canvis produits al seu entorn. Perquè els galls fers també diuen coses interessants; només cal escolta’ls.\nEsdeveniment creat dv., 15/10/2021 - 13:20 per NaturaLlibres a Trobades NL\nAfegeix al teu calendari 2021-11-13 18:00:00 2021-11-13 19:30:00 Europe/Madrid #TrobadesNL. Animals invisibles: Del moa neozelandés al gall fer pirinenc Animals invisibles: Mite, vida i extinció Del moa neozelandés al gall fer pirinenc Amb el naturalista Jordi Serrallonga i la biòloga Olga Jordi Per assistir a la trobada, demana la teva entrada gratuïta enviant un correu electrònic a [email protected] o un WhatsApp al 626534710 Per les planes del Serengeti i les serralades vietnamites, per les glaceres de Nova Zelanda, les aigües atlàntiques o de l’Amazones, i fins i tot pels boscos del Pirineu corren històries d’animals que gairebé ningú ha vist. Alguns són mites. D’altres, un record d’éssers que es van extingir. Però molts encara estan vius. Els descobrirem amb l’arqueòleg, naturalista i explorador Jordi Serrallonga —co-autor junt a l’escriptor Gabi Martínez del llibre Animals invisibles. Mite, vida i extinció— i amb la biòloga Olga Jordi, estudiosa d’un dels animals invisibles més emblemàtics de casa nostra: el gall fer (Tetrao urogallus aquitanicus), espècie en regressió al mapa espanyol, on ha vist reduïda la seva població en un 25%, quedant només 120 mascles al Parc Natural de l’Alt Pirineu, segons censos efectuats al 2015. Serà dissabte 13 de novembre, en una xerrada per conèixer la història d’animals fascinants com el dodo, exterminat al segle XVII pels colonitzadors de l’illa Maurici; el celacant, un peix que es considerava extint des de l’època dels dinosaures fins que se’n va trobar un espècimen viu a l’Àfrica; el megateri, dessaparegut fa uns 10.000 o 8.000 anys enrera; el moa, l’au sense ales més gran que ha viscut mai a la Terra (uns tres metres i mig d’alçada); el corall de la Gran Barrera, l’única criatura visible des de l’espai exterior; el tsuchinoko, una serp que continua reptant per la mitologia japonesa; el llegendari ieti, ésser llanut anomenat així a les muntanyes de l’Hindu Kush i que potser va ser tan real com el bec d’esclop, l’ornitorrinc, el bonobo, la tortuga gegant de Pinta o l’ovella negra… qui sap? Tant el Jordi com l’Olga treballen per a que aquestes bèsties no desapareguin dels seus hàbitats ni del nostre imaginari, mitjançant la recerca, el coneixement i la divulgació dels misteris que encara resisteixen al planeta. Perquè de vegades n’hi hauria prou en creure en allò que no es veu per preservar el patrimoni cultural i natural de la humanitat. JORDI SERRALLONGA. Arqueòleg, naturalista i explorador, es defineix com un primat nòmada. Professor de Prehistòria, Antropologia i Evolució Humana de la UOC, també imparteix docència en el Màster de Primatologia (UdG) i en els de Comunicació del Medi Ambient i Periodisme de Viatges (UAB). Premi d’Investigació de la Societat Geogràfica Espanyola, alterna l’aula universitària amb el treball de camp per Àfrica, Amèrica, Oceania i Àsia. És col·laborador al Museu de Ciències Naturals de Barcelona. Alguns dels seus últims llibres són 'Animals invisibles', 'Dioses con pies de barro' i 'África en diez palabras', que podreu trobar a NaturaLlibres. OLGA JORDI. Llicenciada en Biologia per la UAB amb un màster en Ecologia terrestre i biodiversitat, porta més de deu anys treballant en diferents projectes de recerca en l’àmbit nacional i internacional sobre recuperació d’espècies i espais naturals. Actualment desenvolupa la tesi en temes de bioacústica i conservació d’ocells galliformes i d’hàbitats alpins. Preocupada per la subsistència del gall fer, estudia el seu cant com a bioindicador de l’estat de cada individu i dels canvis produits al seu entorn. Perquè els galls fers també diuen coses interessants; només cal escolta’ls. Acte organitzat amb el suport de l’Ajuntament d’Alins. ALINS


Les escoles es preparen per repetir la Marxa Solidària Familiar per la Marató de TV3 | Ràdio Palafolls\nHome Societat Les escoles es preparen per repetir la Marxa Solidària Familiar per la Marató de TV3\nLes escoles es preparen per repetir la Marxa Solidària Familiar per la Marató de TV3\nMarc Ferri , desembre 9, 2019\t / 297 0\nLa iniciativa es durà a terme per segona vegada a Palafolls després de l’èxit de l’any passat, quan va celebrar-se per primera vegada.\nLa Marxa Solidària es durà a terme aquest proper dissabte i tindrà com a punt d’inici la Rambla de les Ferreries, on s’aglutinaran els participants d’aquest esdeveniment que té per objectiu recaptar fons per la investigació de les malalties minoritàries.\nL’activitat, a més, comptarà també amb sortejos, música i xocolatada, entre altres activitats.\nLa jornada solidària arrencarà a les 9 del matí amb la venda de dorsals a les escoles Mas Prats i Les Ferreries. Una hora més tard es farà la benvinguda a la marxa i un primer sorteig, i al punt de dos quarts d’11 es donarà el tret de sortida.\nL’organització preveu que a partir de quarts de 12 vagin arribant els participants, que seran rebuts amb un avituallament final i la xocolatada. Tot plegat s’acabarà al punt de les 2 del migdia.\nLa Marxa Solidària de les dues escoles de Palafolls és una de les activitats solidàries que organitza el nostre municipi com a suport a la Marató de TV3, iniciativa que tindrà com a jornada central el proper diumenge 15 de desembre.\nNova plantada d’arbres a Can Batlle.


La resolució de la FCBQ pot donar l'ascens al Vilafant - Empordà\nLa resolució de la FCBQ pot donar l'ascens al Vilafant\nTemporada acabada per als equips catalans\nEl Sènior Masculí té l'ascens a tocar. CE VILAFANT\nEl Sènior Masculí té l'ascens a tocar.\nLes federacions catalanes continuen articulant el final precipitat de les competicions de la temporada 2019-20. Fa pocs dies, la FCBQ va comunicar la finalització definitiva de les lligues: primerament, els Campionats de Catalunya, des de Sots-21 fins a Pre-mini excepte els Preferents i els Campionats Territorials, excepte els Sèniors i Sots-25 on es jugava per l'ascens. La setmana passada, les excepcions també es van acabar de donar per finalitzades.\nDes de la federació ja s'està treballant per confeccionar el final de les lligues, acceptant com a realitat que no es podrà reprendre la fase regular abans del pròxim 17 de maig. La resolució contemplaria una temporada finalitzada sense descensos, però si amb ascensos de categoria que podrien ser els dos primers classificats de cada grup, tal com indiquen les bases de la competició.\nPossible ascens del Vilafant\nSeguint les directrius del principi de resolució que contempla actualment la FCBQ, el Sènior Masculí del Vilafant podria celebrar l'ascens de categoria en ple confinament. I és que els taronges són líders a Tercera i, per tant, accedirien sense problema a l'ascens que planteja la Federació Catalana, aconseguint l'objectiu marcat per aquest curs: promocionar a Segona.\nTanmateix, des del club es mantenen cauts i a l'espera de resolucions en ferm, que podria arribar en les pròximes setmanes, per tal de certificar l'ascens de l'equip.\nIncògnita sobre el futur\nMés enllà de la resolució del curs actual, les federacions intenten treballar de cara a la temporada vinent. Encara mantenint les previsions per al mes de setembre, en el cas del bàsquet, es plantegen lligues amb més equips pels ajustaments d'aquest curs. Però el problema principal es basa en l'escenari públic d'aquí a uns mesos, les mesures preventives i l'ús de les instal·lacions esportives i el seu aforament.


Un detingut en el desallotjament d’uns habitatges a Can Monmany | Gent per Valldoreix\n← El Taller Jeroni de Moragas, 40 anys al costat de les persones en risc d’exclusió social\nL’Escola de Música de Valldoreix posa a prova els alumnes amb la Tarda Musical →\nEls Mossos d’Esquadra han desallotjat uns immobles ocupats de Can Monmany. L’operació policial, que es va desenvolupar fa una setmana i mitja, ha estat motivada per un manament judicial i s’ha saldat amb una detenció, tal com informen els Mossos d’Esquadra. Segons ha pogut saber Cugat.cat, en arribar els efectius policials no hi havia ningú als habitatges, però els agents han trobat objectes de procedència il·lícita, presumptament sotstrets en un robatori a la zona el 24 de març, que ja han estat retornats als seus propietaris.\nEl desallotjament s’ha produït en un conjunt de cases unifamiliars del carrer Parc de Valldoreix, d’obra nova però buides que havien estat ocupades per un grup de persones. L’operatiu policial és fruit d’una ordre judicial del Jutjat d’Instrucció número 2 de Rubí, a instàncies de la propietat, tot i que en el moment de la seva execució els habitatges estaven buits.\nTot i així, en entrar als immobles per procedir al desallotjament, els Mossos han trobat objectes que podrien haver estat sostrets en un robatori que va tenir lloc a la zona de Can Monmany a finals de març. Aquest material ha estat retornat als seus propietaris.


You are here: Home ∼ Puigdemont, enfonsat davant l’abandonament\nFa uns dies dèiem al Dietari que vèiem Carles Puigdemont moix des d’una de les seves habituals intervencions per videoconferència als seus companys del PDeCAT. Doncs bé, avui s’ha confirmat aquest extrem. Una mesquina filtració ho ha deixat al descobert. Un reporter del programa d’Ana Rosa Quintana, de Telecinco, va captar amb la seva càmera la pantalla del mòbil de Toni Comín en un acte ahir a Lovaina (Bèlgica). El conseller de Salut havia rebut alguns missatges de Puigdemont per l’aplicació Signal.\nI el contingut deixaven en evidència un home devastat, derrotat, abandonat. “Suposo que tens clar que això s’ha acabat. Els nostres ens han sacrificat, almenys a mi”, li deia el president a Comín. “Vosaltres sereu consellers (espero i desitjo), però jo ja estic sacrificat tal com suggeria Tardà”, afegia Puigdemont. I el missatge següent és encara més demolidor en el terreny personal: “No sé el que em queda de vida (espero que molta!), però la dedicaré a posar en ordre aquests dos anys i a protegir la meva reputació”.\nPuigdemont també deia a Comín que “tornem a viure els últims dies de la Catalunya republicana” i que “el pla Moncloa triomfa”. Tot, com a reacció a la decisió de Roger Torrent de posposar el ple d’investidura que l’havia de reelegir cap de l’executiu català. Torrent va dir que no cancel·lava la sessió, sinó que la posposava fins que Puigdemont tingués “garanties” de ser investit. És a dir, fins que el Tribunal Constitucional acabés de decidir sobre la legalitat del nomenament de Puigdemont com a candidat.\nPerò és clar, és evident que el TC no deixarà via lliure a l’exalcalde de Girona per tornar a ocupar la presidència sense passar pel jutge Llarena. I llavors, què? El fet que Torrent hagi posposat la sessió, amb Esquerra d’acord, dóna tota la sensació que no tenen cap interès a desobeir, per horror de la CUP i Junts per Catalunya –curiosament units per un únic objectiu no compartit per Esquerra–. Puigdemont també haurà fet aquesta reflexió, i és per això que diu que l’han sacrificat.\nMentre que els partits unionistes n’han fet befa, li han dit que deixi de fer el ridícul i han fet més escarni, l’equip de Puigdemont ha dit que va tenir un mal moment però que ja està recuperat. Mentrestant, Comín denunciarà Telecinco. Però bé, res d’això posarà solució a l’encreuament de camins on es troba l’independentisme: intentar plantar cara i investir-lo (serà simbòlic i pot acabar amb més empresonaments) o bé obeir Rajoy i l’Estat (serà efectiu, se suposa, i permetrà desempallegar-se de l’article 155). Dignitat i rauxa, o bé acatament provisional per tenir més força en un futur?\nPosted in El Dietari del Procés Tagged ana rosa, comín, investidura, puigdemont, Telecinco


L'Ebre Notícies. Dimarts 20 de març ~ EbreDigital.cat\nL’Ebre Notícies. Dimarts 20 de març\nroot2020-04-22T11:23:54+02:0020 de març de 2018|L'Ebre Notícies| Terres de l'Ebre|\nEL MOVIMENT VEÏNAL PER L’AP-7 PROPOSA UNA VOLTA CICLISTA A CATALUNYA\nEl moviment veïnal per l’AP-7 gratuïta proposa una Volta Ciclista de Catalunya alternativa per denunciar totes les agressions que pateix el territori, des de les infraestructures, al Castor, el transvasament de l’Ebre o la contaminació de Flix. És l’acció que proposen contra les 5 noves rotondes projectades a l’N-340.\nMERITXELL ROIGÉ ANUNCIA ACTUACIONS DURANT LA CONFERÈNCIA SOBRE LA CIUTAT DE TORTOSA\nNous estudis universitaris o l’ampliació del Museu i l’Auditori són algunes de les actuacions anunciades per l’alcaldessa de Tortosa, Meritxell Roigé, durant la conferència sobre la ciutat. Exposa el seu model perquè la capital del Baix Ebre i les Terres de l’Ebre guanyin pes territorial i econòmic.\nAMPOSTA PREPARA LA FESTA DEL MERCAT A LA PLAÇA\nDel 17 al 20 de maig Amposta tornarà al segle passat. La Festa del Mercat a la Plaça arriba a la desena edició consolidada dins el calendari festiu català i amb un cartell i un programa que repassaran la primera dècada de vida de la cita de recreació històrica. TIT4: En tercera catalana d’handbol masculí, el Centre d’Esports Tortosa se situa líder i està a un partit de certificar l’ascens. Se’l jugarà la setmana que ve davant un Agramunt que també es juga la promoció d’ascens.\nES PRESENTA EL LLIBRE “QUINA MORRA”\nUn nou llibre viatja fins als orígens del tradicional joc rapitenc de la morra. A través d’un recull de contes, ‘Quina morra’ busca preservar-ne la memòria i ampliar-ne els coneixements.\nL’Ebre Notícies. Divendres 27 de novembre\nL’Ebre Noticies Migdia. Dijous 27 de Novembre\nL’Ebre Noticies. Dijous 26 de Novembre\nL’Ebre Noticies Migdia. Dijous 26 de Novembre\nL’Ebre Notícies. Dimecres 25 de novembre.\nL’Ebre Notícies Migdia. Dimarts 24 de novembre


Escola Sant Marc de Barcelona - Gimnàstica Esportiva\nLes activitats gimnàstiques solen ser una mica feixugues pels alumnes, sobretot marcat per la dificultat d’alguna de les activitats i per la constància i esforç que demanen per a veure resultats importants.\nPer aquest motiu hem decidit realitzar aquesta activitat perquè volem que els alumnes s’acostumin al material i que perdin la por a realitzar els exercicis. Buscarem exercicis que siguin globals i motivadors, que suposin un repte per l’alumne i que el motivin a la seva pràctica extraescolar. Aquests tipus d’exercicis impliquen una execució correcta, per evitar possibles alteracions corporals o malformacions, per tant el mestre ha d’estar constantment vigilant les activitats. Pensem que són unes activitats que necessiten molt d’entrenament i repetició.\nApropar i motivar els nens i les nenes vers el món de la gimnàstica artística, a través de pràctiques dirigides.\nPromoure un desenvolupament integral dels nens i nenes, incidint en les qualitats físiques condicionals i coordinatives.\nAprendre els diferents elements tècnics corporals així com la utilització dels aparells utilitzats en aquesta disciplina esportiva.\nRemarcar la importància de la condició física i l’amplitud de moviment en aquest esport i en general en la vida quotidiana, per tal d’evitar lesions o possibles patologies.\nAdopció de la postura equilibrada i econòmica\nÚs de la contracció i relaxament en l’activitat física\nApreciació de velocitats, distancies i acceleracions, del propi cos i dels elements de l’espai\nSincronització del moviment amb estructures rítmiques\nControl corporal en les activitats gimnàstiques\nEncadenació de diferents activitats gimnàstiques\nRealització de girs sobre els diferents eixos corporals\nEls principals músculs i articulacions del cos humà que intervenen en els diferents moviments\nExhibició en públic\nParticipació activa en el manteniment del material i les instal·lacions\nContemplació de les normes bàsiques de seguretat i d’execució de les diferents activitats, reconeixent les possibilitats de lesionar o lesionar-se\nGaudir d’una activitat gimnàstica en públic


Expressió corporal per a nins\nDes de l’experiència de viure en el cos construeixen el seu ‘jo’ i, a través del moviment i la simbolització van representant el seu món intern\nCarme Bazán Martí\nL’expressió del cos és el coneixement bàsic que fonamentarà un creixement complet i respectuós. Francesc M.\nPalmaExpressar-se corporalment és una acció espontània dels infants, és el mitjà natural amb el qual s’expressen i es comuniquen. Des de l’experiència de viure en el cos construeixen el seu ‘jo’ i, a través del joc, el moviment i la simbolització van representant el seu món intern. L’adult ha de proporcionar al nin els mitjans per desenvolupar les seves possibilitats i estimular les seves facultats receptives, la seva sensibilitat creadora; en definitiva, el seu potencial humà.\nA través del joc l’infant expressa el seu univers. El terapeuta l’acompanya, atén el discurs plàstic, motor i verbal que l’infant aporta; l’ajuda a descobrir-se; l’acompanya en tot el que necessita, sense censurar-lo ni imposar-li reproduccions alienes; l’ajuda perquè el seu potencial tingui un camí de desenvolupament respectant el seu ritme i la seva manera de ser, fer i estar.\nEl treball en expressió corporal dona un valor significatiu al moment en què el nin ha adquirit el reconeixement del seu esquema corporal, ja que és a través d’aquest reconeixement que integra les diferents sensibilitats. L’esquema corporal és aquesta estructura unitària en la qual ja hi ha consciència del ‘jo’ i anirà evolucionant al llarg de les diferents edats de l’infant.\nEl coneixement del cos és fonamenal perquè és el pont entre el ‘jo’ i el món exterior, la relació perceptiva d’un mateix i dels altres, fa que es materialitzi sobre les bases motrius i ofereix, amb aquesta vivència, la consciència del ‘jo’ i del ‘no jo’.\nEl nin, de manera natural, fa la seva pròpia recerca inconscientment: palpa, toca, llança, llisca, grimpa, es tomba sobre objectes, s’hi posa davall... Mitjançant aquests moviments, s’ajuda a tenir un bon control del cos, es dona espai per a la interiorització propioceptiva d’un mateix i per al desenvolupament d’una bona representació mental del propi cos, una experiència fonamental per construir-se i poder usar l’eina corporal lliurement en l’espai i el temps.\nEn l’expressió corporal hi ha quatre grans temes a tractar:\na) La presa de consciència del cos: En aquesta fase s’explora el cos per a l’organització de l’esquema corporal. Per incorporar-lo, les bases són la percepció, el coneixement i la funció de cada zona del cos. Per poder obtenir posteriorment una participació global en el moviment total, aquesta programació anirà acompanyada de l’edat i la maduració del nin.\nb) La presa de consciència de l’espai: És sobre la base de la consciència del cos que es treballen l’espai i la noció de cos i de l’espai interior, també de l’espai que envolta el cos. En aquest estadi, l’infant ja pot anar independitzant zones parcials del cos. Quan són nadons, no hi ha percepció de les parts del cos, es viuen com un tot. A mesura que van creixent, en poden anar integrant els segments i, finalment, incloure’ls a la totalitat del cos. El cos com un tot, una unitat que inclou les parts.\nc) La presa de consciència del temps: Una vegada conquerits l’espai i l’esquema corporal, apareix la consciència dels desplaçaments, un factor que afavoreix la integració del temps. És la relació constant i canviant que es produeix durant el temps d’esbarjo, en relació amb els objectes i l’entorn que ens envolta.\nEl temps i els ritmes –ràpid, a poc a poc–, la velocitat, les aturades, la quietud, l’espera... involucren el ritme cardíac, la respiració i l’aspecte emocional que implica treballar amb l’espai i el temps. Es comencen a sostenir les emocions internes.\nEn aquest estadi es pot incloure el llenguatge. La paraula en si mateixa té una gran riquesa, es pot jugar amb les síl·labes, les pauses naturals i les frases, canalitzant cap a la vivència del sentit rítmic. Indirectament s’estan treballant aspectes emocionals com contenir, sostenir i fluir. I tot això s’expressa amb emocions.\nd) La presa de consciència de les relacions entre cos, espai i temps: Aquesta fase és l’engranatge de les fases anteriors.\nPer concloure, l’expressió corporal permet al nin descobrir-se a si mateix i als altres, mitjançant un llenguatge corporal. Permet obrir-li un nou camí d’expressió per comunicar-se i manifestar-se. El nin és un ésser en canvi continu i amb moltes apetències.\nL’expressió corporal és un ensenyament viu, cada classe ha de ser lliure i creativa. Mai no pot evolucionar sota un motle prefixat, sinó que es nodreix i creix amb les aportacions espontànies del nin.\nL’expressió del cos és el coneixement bàsic que fonamentarà un creixement complet i respectuós.\nCriatures infants Expressió Corporal


La Banda Municipal de Castelló presenta nova temporada simfònica amb 14 concerts | www.radiobanda.com\nInicio Comunitat Valenciana Castelló La Banda Municipal de Castelló presenta nova temporada simfònica amb 14 concerts\nSpanish Brass, el Cor de la Generalitat i Kebyart Ensemble seran convidats de la formació a l’Auditori | El cicle 2021-2022 arranca demà amb el concert dedicat a Moros d’Alqueria\nLa Banda Municipal de Castelló obri demà dimecres la seua temporada a l’Auditori amb un concert dedicat als Moros d’Alqueria, amb Francisco Signes com a director convidat. A aquest concert el seguirá, el pròxim diumenge 24, el concert amb el qual s’inaugura oficialment la temporada simfònica 2021-2022, amb un programa titulat ‘El bes de la Terra‘.\nMarcel Ortega – Conductor i Veronica Ruiz -Regidora de Cutura\nLa regidora de Cultura, Verònica Ruiz; i el director titular de la Banda Municipal, Marcel Ortega, han presentat la temporada, composada de 14 concerts fins al febrer i que té aquest curs com a eix conductor el concepte del ‘Cicle de la vida‘, basat en el renaixement perpetu. Com a metàfora d’aquest ressorgiment de les cendres, en el concert inaugural de temporada s’interpretarà ‘L’ocell de foc‘, d’Igor Stravinski.\nLa regidora Ruiz ha assenyalat que amb aquesta «arranca una nova temporada que, sobretot, és molt esperada, i que comptarà amb la participació d’entitats emblemàtiques de la nostra ciutat i formacions de rellevància internacional i això ens seguirà aportant concerts d’excel·lència musical a Castelló».\nEl director titular, Marcel Ortega, ha explicat que «les obres que conformen cada programa mantenen no només una relació temàtica, i el seus programes inclouen peces de tota mena, amb particular èmfasi en el repertori simfònic original per a banda, però també amb transcripcions i concerts per a solistes».\nLa Banda Municipal comptarà amb les col·laboracions especials, i per primera vegada, del quartet de saxofons Kebyart Ensemble (28 de novembre), el quintet de metalls Spanish Brass, amb qui la formació municipal prepara un concert molt especial amb una peça de videoart d’edició en viu encarregada al compositor i creador Bernat Cuquerella i que suma sinergies amb el Planetari de Castelló (16 de gener); i el Cor de la Generalitat Valenciana (20 de febrer). Tanmateix, el Concert de Reis (5 de gener) comptarà amb un espectacle de dansa i teatre per a públic familiar dirigit per Carmen María Serrano i Erica Galmés titulat ‘Regals musicals‘, a benefici del Telèfon de l’Esperança.\nUna temporada més, la Banda Municipal ha obert la seua agenda per a la col·laboració amb les entitats de la ciutat, que s’iniciarà amb Moros d’Alqueria (20 d’octubre), seguit del Festival de Música Templera, dedicat als Cavallers Templers, que precedirà a l’audició a benefici de l’Associació Espanyola Contra el Càncer (17 de novembre). Ja cara a Nadal, el 19 de desembre, la Banda Municipal col·laborarà amb el Cor Ad Libitum en la producció de les ‘Nadales de la Plana‘.\nCal destacar que tant en els concerts extraordinaris dedicats a les entitats de la ciutat, com en els actes oficials i concerts de caràcter cívic, els programes combinen obres d’estil més popular amb el gran repertori per mantenir sempre una oferta rica, variada i de qualitat i atraure nous públics.\nTots els programes inclouen almenys l’obra d’un autor o autora del territori valencià. De fet, dins de la present temporada hi ha previst el llançament d’un CD de música simfònica valenciana, que forma part del repertori històric i que la Banda de Castelló enregistrarà per primera vegada. Cal destacar la tasca de recuperació d’arxiu que s’ha fet per a aquest cedé, que comptarà amb obres de Manuel Palau, Leopold Magenti, Perfecto Artola o Matilde Salvador.\nPel que fa a compositors estrangers, cal destacar obres com la ‘Simfonia n. 7‘ de David Maslanka, ‘Oiseau exotiques‘ d’Olivier Messiaen, la ‘Passacaglia‘ de Ron Nelson o ‘Apotheosis of this Earth‘, de Karel Husa. En el capítol d’encàrrecs n’hi haurà un al compositor gallec Miguel Matamoro.\nEl concurs de composició de DIPCAS rebrà el nom de Matilde...\nLa B.M.Castelló, participara en l’IFOB 2019


Les escoles bressol incorporen aplicacions mòbils per millorar la seguretat i la comunicació amb les famílies - somlesFranqueses\nLes escoles bressol incorporen aplicacions mòbils per millorar la seguretat i la comunicació amb les famílies\nDesprés de provar els dispositius s'estudiarà l'adquisició per a tots els centres públics d'educació infantil\nDivendres, 10 de maig de 2019 | 13:21h\nLes escoles bressol de les Franqueses han incorporat dues noves eines al dia a dia de les aules per millorar la comunicació amb les famílies dels infants i també per ser espais cada vegada més segurs per als alumnes. Es tracta de l’aplicació KinderTIC i el dispositiu Dechoker, unes eines que milloren la seguretat i la comunicació amb les famílies.\nKinderTIC és una eina de comunicació immediata via mòbil que ha aplicat l'Escola Bressol Municipal El Gegant del Pi a mode de prova pilot. L'eina permet la comunicació immediata bidireccional per gestionar agendes, imatges, comunicacions d’absències i reservar serveis com el de menjador entre d'altres.\nTambé permet una atenció més personalitzada a cada infant i adaptar els centres educatius a les noves formes de comunicació entre docents i pares. Després de la prova pilot a El Gegant del Pi s’estudiarà ampliar l’experiència a la resta d'escoles bressol municipals.\nD'altra banda, les Tres Bessones i Cavall Fort han adquirit dispositius Dechoker, una eina de primers auxilis per als més petits. Es tracta d'un sistema antiennuegament que les mestres poden utilitzar de forma senzilla en cas d’emergència. Tot el personal docent ha rebut formació sobre el seu ús i es planteja adquirir-lo per a la resta de centres.


Ja es pot circular sense cadenes a l'Eix Transversal - Diari de Girona\nMoto 3 en directe - Cursa del Gran Premi d'Aragó\nJa es pot circular sense cadenes a l'Eix Transversal\nTrànsit adverteix de presència de plaques a diverses carreteres gironines\nagències 27.02.2018 | 12:09\nUn control de Mossos d´Esquadra a la C-25 al seu pas per Santa Coloma de Farners ACN\nTRÀNSIT · Consulta la informació del trànsit en temps real\nLa circulació a la carretera C-25, coneguda popularment com Eix Transversal, ha estat restablerta aquest dimarts cap a les 11:00 hores després que el pas de camions es veiés restringit entre Gurb (Barcelona) i Santa Coloma de Farners (Girona) per la neu que ha caigut a la zona des d'aquest dilluns a la tarda.\nSegons ha informat el Servei Català de Trànsit, només una via es troba tallada a mig matí, la GIV-5201 entre Viladrau (Girona) i Sant Marçal de Montseny (Montseny, Barcelona), i només és obligatori l'ús de cadenes o altres sistemes de fixació per passar per la BV-5114 entre Campins (Barcelona) i Montseny.\nEls advertiments per neu o gel a la carretera arriben a la GI-543 de Viladrau a Arbúcies (Girona), la GI-550 a Santa Coloma de Farners, la GI-552 a Arbúcies i la GIV-5411 entre Sant Hilari Sacalm i el Coll de Revell (Arbúcies).\nTrànsit demana a la ciutadania que es mantingui informada de l'evolució meteorològica i de l'estat de les carreteres, davant la possibilitat de noves previsions al llarg del dia, i que eviti l'ús del vehicle privat sempre que sigui possible.\nPer als qui es vegin obligats a circular per les carreteres, l'organisme recomana dur rodes de contacte per a la neu, cadenes, guants, roba d'abric i el dipòsit de combustible ple.\nEnxampen un conductor de Santa Pau a 167 Km/h en un tram amb un límit de 50\nMor la conductora d'una moto a la GI-682 a Blanes\nUn informe d´Adif manté que el viaducte no té cap dany\nQui és populista?\nFutbol i negoci\nCompetències i credencials\nIntimidació en un camí públic de Lloret


Això és el que feia Felipe V de Borbón amb qui lluïa llaç groc a la seva època - Per Catalunya\nUn diputat del PP fa xantatge als Bombers amb aquestes declaracions innaceptables\nLa piulada més xulesca de Cañas contra els presos polítics que t’indignarà\nAixò és el que feia Felipe V de Borbón amb qui lluïa llaç groc a la seva època\nEls llaços grocs en suport als presos polítics tan vistos al carrer, no és un símbol nou. Ja a l’època de Felip V, després de la invasió de Barcelona es portaven llaços d’aquest color. El blau donava suport a la monarquia i el groc al príncep Jordi de la casa d’Àustria.\nFelip V va incomplir molts pactes havent-los jurat complir i això sumat al sentiment antifrancès per l’ocupació del Principat, els catalans es van decantar a favor clarament dels Àustries. El Consell de Cent es va plantejar trencar amb Felip V i prendre partit pels aliats ja el 1704, tot i que el regne d’Aragó encara no s’havia alineat en el conflicte europeu. D’aquesta manera, la revolta groga del 1705 va aconseguir alliberar els presos polítics i que Catalunya deixés de ser durant uns anys territori borbònic.\nTot això va provocar que el Monarca prengués les seves peculiars mesures. Felip V va publicar un ban castigant amb pena de mort qui portés algun llaç o cinta de color groc, tal com explica Muñoz, que anota que el primer penjat per portar una cinta groga va arribar tres dies després de l’ordre reial, com han descobert revisant documentació: “El día 31, se aorcò un paysano por llevar un listòn amarillo en el sombrero”. El 19 de juny es van executar dos veïns de Molins de Rei i van fer passar dos nois, que eren parents seus, per sota dels cossos: “Mandò Velasco ahorcar a dos Moços de Molins de Rey por hallarles fuera de la ciudad, y llevar cintas amarillas, y a dos muchachos mandò pasar bajo la horca”, es llegeix a la documentació. Dos mesos més tard, el 27 d’agost, es van executar dos miquelets per dur llaços grocs: “De estos el uno hera de Barzelona y el otro de Vique, y haviendomelos trahido a las onze de la mañana, a las seis de la tarde ya estaban ahorcados, y colgados al pescuezo sus sombreros con las zintas amarillas”.


Com s’ha de protegir la gent gran del coronavirus? - Social.cat\nCom s’ha de protegir la gent gran del coronavirus?\nLa Generalitat tanca durant un període mínim de 15 dies els casals cívics, casals de gent gran, les cases del mar i les ludoteques\nUnes dones grans juguen en una residència de gent gran | Elisenda Rosanas (ACN)\nLa Generalitat ha decidit tancar durant un període mínim de 15 dies els casals cívics, casals de gent gran, les cases del mar i les ludoteques. L’Ajuntament de Barcelona ha suspès l’activitat en 58 casals de gent gran i el Departament de Treball, Afers Socials i Famílies ha pres noves mesures en les residències de gent gran. Però com ha d’afrontar la gent gran el coronavirus?\n“M'hauria agradat continuar l’activitat, però és un cas de força major”, diu Manuel Verdejo a la porta del casal de gent gran del Poble Sec. Com ell, la majoria de les persones que sovintegen aquest centre ja es van assabentar de les mesures preventives aquest dimecres, però encara n’hi havia algunes que s’acostaven aquest dijous pensant que estaria obert. “Avui he vingut i m’he trobat que havien tancat la classe de taitxí per motius de seguretat”, reconeix Verdejo, que s'ha quedat “una mica fred” després de la notícia del tancament durant 15 dies.\nPer tal d’evitar els contagis entre el col·lectiu més vulnerable com és la gent gran, la Generalitat ja ha aconsellat prendre mesures cada vegada més restrictives. D’entrada, ha decidit tancar per 15 dies centres cívics, casals de gent gran, cases del mar i ludoteques que gestionen directament.\nA més, als centres de dia que comparteixen edifici amb una residència, l’ordre de la conselleria és assegurar que tant les persones usuàries com els professionals de la residència i del centre de dia estiguin en espais separats i “no entrin en contacte”. Si no es poden mantenir en espais separats, el Departament demana que “el centre de dia cessi termporalment la seva activitat i es busquin alternatives per a les persones usuàries”.\nLucia Arrieta, responsable del casal del Poble Sec, assegura que la reacció dels avis ha estat de “tranquil·litat”. “Aquests dies anteriors ja hem anat parlant amb ells que si teníem un avís o incidència els ho comunicaríem el més ràpid possible”, comenta. Per tant, molts no s'han sorprès i la majoria ja va assabentar-se'n després de l'anunci de l'Ajuntament de Barcelona. “La veritat és que han tingut molt sentit comú, perquè han deixat de venir a fer les seves activitats a mesura que els metges o familiars o ells mateixos han entès que el millor era estar a casa com a mesura de prevenció”, afirma Arrieta.\nDe fet, els 58 casals municipals que hi ha a la ciutat de Barcelona van activar tots els preavisos possibles. Així ho va fer també el casal del Poble Sec, després de l’anunci del tancament fins al 27 de març. Algunes persones van trucar per informar-se, mentre l'equipament va actuar de forma proactiva per avisar de forma individual via telefònica.\nAlhora, tant a Barcelona com a la resta de municipis, tal com ha aconsellat el Govern, es farà un reforç del Servei de Teleassistència, que farà trucades proactives per transmetre recomanacions i consells d’autoprotecció, que passen principalment per evitar aglomeracions en espais tancats.\nResidències amb un reforç de mesures\nMés enllà de les mesures als centres de dia, a les residències de gent gran, la conselleria ha establert tot un seguit de noves indicacions. D’entrada, demanen que els professionals facin un reforç de les mesures higièniques, sobretot desinfecció de superfícies. A més, demanen que se suspenguin temporalment els nous ingressos, per tal de disposar espais d’aïllament de possibles persones afectades.\nA més, recorden els acords presos amb sindicats i patronal, com ara evitar les visites als centres de persones que presentin símptomes; fer un registre de visites per tal de facilitar el seguiment, en cas de contagi; informar els visitants de rentar-se les mans a l’entrada i a la sortida en lavabos reservats per a visites; i fer difusió de les mesures preventives amb cartells situats a l’entrada, a les recepcions i a les sales d’espera.\nLes queixes de l’atenció domiciliària\nAl seu torn, però, els sindicats es queixen que els professionals de l’atenció domiciliària no estan prou protegits per seguir fent sense riscos la seva tasca. “Les persones treballadors dels serveis d’atenció domiciliària, majoritàriament dones, ja de per si explotades i sense formació específica, ens traslladen la seva gran preocupació per la falta d’informació, formació i mesures de protecció per dur a terme la feina d’atenció directa”, es queixa en un comunicat la CGT.\nA l’atenció primària, només per cites injornables\nAquest dimecres, a més, Xènia Acebes, directora de l’Àrea Assistencial del Servei Català de la Salut (CatSalut), ha presentat un conjunt de mesures organitzatives adreçades als centres del sistema sanitari. Les mesures presentades s’aniran actualitzant i adaptant als possibles canviïs que es vagin produint a la situació.\nD’aquesta manera, ha detallat que cal fomentar, a l’atenció primària, tots els canals d’atenció no presencials; ajornar proves rutinàries que representin el major risc de contagi (espirometries, obturacions dentals, etc.); treballar amb agendes flexibles deixant espais per donar més cobertura a la demanda no programada i potenciar l’atenció sanitària no presencial; i gestionar de manera activa les agendes per tal de detectar les visites i les proves de control rutinàries per patologies estables o altres situacions de salut que es puguin resoldre per via telemàtica o demorar-les.\nLes mesures del pla de xoc que prepara el Govern i que s'aprovaran per decret llei al proper consell exeuctiu, també inclouen que el número d'atenció sanitària, el 061, sigui gratuït amb caràcter permanent. Aragonès ha aclarit que els encarregats de recaptar la tarifa d'aquestes trucades fins ara han sigut les operadores telefòniques i no la Generalitat.


El Pas segueix sense visitants en la segona jornada d’obertura de la frontera - Altaveu el diari digital d'Andorra\nL’afluència ha estat millor que dissabte, però molt per sota de l’esperada i, en la majoria de casos amb turistes que limitaven l’estada al temps bàsic per comprar tabac i alcohol\n06/12/2020 (15:57 CET)\nLa segona jornada d’obertura de la frontera francesa pels residents als departaments veïns no s’ha traduït tampoc en una gran afluència de visitants al Pas de la Casa. Algun més que dissabte ha arribat a la localitat encampadana, però molt lluny del que seria habitual en un diumenge normal. Els comerços segueixen oberts a l’espera que els dies vinents millori la situació però, de moment, amb facturacions molt baixes. Hi ha molts dubtes sobre si es pot passar o no i, sobretot, en quines condicions.\nCert. La jornada ha estat més animada. No pas, però, per tirar coets. Alguns visitants més que dissabte sí que han anat al Pas, centrant les seves compres en els productes habituals -tabac i alcohol-. Una afluència, però, lluny de l’esperada pels botiguers quan es va conèixer la relaxació de les mesures restrictives per travessar la frontera pel que fa als residents a l’Arieja i als Pirineus Orientals.\nEl president de la Iniciativa Publicitària, Jean Jacques Carrié, apunta que “millor això que la frontera tancada” però admet que, almenys aquest cap de setmana, les expectatives eren millors que la realitat. Tot i això, apunta que “com a mínim ens hem pogut activar” i confia que l’evolució els dies vinents sigui positiva, tot remarcant que la carretera, aquestes dues jornades, no ha estat pas en les millors condicions.\nLes botigues que han obert han tret als seus treballadors dels ERTO. Això sí, de forma prudent. Algunes, només una part de la plantilla. Altres, canviant les suspensions de jornada per reduccions de jornada\nLes botigues que han obert han tret als seus treballadors dels ERTO. Això sí, de forma prudent. Algunes, només una part de la plantilla. Altres, canviant les suspensions de jornada per reduccions de jornada. I és que, davant la incertesa que viuen actualment, han preferit veure com funcionava els primers dies d’obertura de la frontera. De moment, no gairebé. Amb prou penes s’assoleixen facturacions de 500 euros diaris en comerços que estaven acostumats a, com a mínim, doblar aquestes xifres.\nDe fet, hi ha molts dubtes sobre si es pot passar o no. I en quines condicions. Els veïns i comerciants del Pas de la Casa consultats asseguren que urgeix una campanya d’Andorra Turisme a les regions franceses més properes en relació amb la nova situació. Si és que hi ha nova situació. Perquè hi ha alguns visitants francesos -o millor dit, ciutadans francesos que pretenien accedir al Principat- que han estat obligats a girar cua. Es permetria el pas només per fer compres de productes essencials o que no trobin a 20 quilòmetres a la rodona dels seus domicilis.\nUn aparcament del Pas pràcticament buit.\nAltres, però, han pogut arribar a la localitat encampadana omplint el formulari que és necessari dur. Solament fent constar en el document que es pretén arribar al Pas per fer-hi compres i mostrar el formulari a l’autoritat que eventualment el requereixi durant el trajecte, en molts casos n’hi ha hagut prou. També a la inversa és el mateix. Per accedir en territori francès des d’Andorra cal haver omplert el mateix formulari en el sentit invers. Fonts duaneres andorranes han explicat que durant la jornada de dissabte es van rebre moltíssimes trucades interessant-se per la situació. Una de cada cinc trucades, més o menys, procedia de gent del Principat interessada en poder sortir del país.\nPer les xarxes socials han estat diverses les persones que han advertit que els duaners francesos estarien advertint de multes de 135 euros. Els dubtes són molt elevats. I s’espera que aclarint la situació, a poc a poc aquesta propera setmana es vagin generant l’interès necessari perquè el cap de setmana vinent hi hagi un comportament del visitant francès molt millor del que hi ha hagut aquest cap de setmana. El diumenge millor que dissabte, sí. Però, amb tot, molt lluny de les expectatives i encara més lluny del que hauria estat un cap de setmana prepandèmia.


S'inicien les obres per portar la fibra òptica a Calaf, Òdena, Els Hostalets i Cabrera\nLa Diputació impulsa aquestes actuacions que suposaran uns 428.000 euros\nDimarts, 17 abril 2018. 03:00. Redacció AnoiaDiari.\nEn uns vuit mesos, la Diputació construirà gairebé sis quilòmetres de canalitzacions per desplegar fibra òptica. L'anunci el feia aquest dilluns al migdia el diputat el d'Infraestructures Viàries i Mobilitat, Jordi Fàbrega, durant l'acte presentació del projecte als alcaldes de l'Anoia celebrat aquest dilluns al migdia al Campus Motor de Castellolí.\nAquest abril començaran les obres per fer arribar el desplegament de la fibra òptica a quatre municipis de la comarca de l'Anoia com son Calaf, Òdena, els Hostalets de Pierola i Cabrera d'Anoia, a través de la construcció de 5,7 quilòmetres de canalitzacions en carreteres de la Xarxa Local. Les obres han d'estar acabades a finals d'aquest any i donaran accés a connexions de banda ampla a un total de 8.494 habitants potencials d'aquesta comarca.\nL'actuació s'inclou com una de les accions prioritàries del Pla de mandat 2016-2017 de promoure que qualsevol persona dins el territori de la demarcació de Barcelona tingui accés a serveis de banda ampla competitiva i de qualitat, en línia amb l'agenda digital europea. El pressupost de licitació d'aquesta actuació és de 428.999,93 euros. A l'àmbit de tota la demarcació, les obres impulsades per la Diputació de Barcelona permetran fer arribar el desplegament de la fibra òptica a 55 municipis i 178.540 habitants potencials de la demarcació. El pressupost total de licitació d'aquesta actuació és de 18.899.161,33 euros.\nEl projecte impulsat per la Diputació de Barcelona té la voluntat de promoure que qualsevol persona tingui accés als serveis de banda ampla treballant, alhora, per mantenir l'equilibri territorial de la demarcació. La inversió anunciada per la Diputació de Barcelona permetrà assumir els costos de construcció de la infraestructura necessària per tal que es pugui desplegar la fibra òptica a través d'un total de 252 quilòmetres de carreteres, de titularitat pròpia.\nEn aquesta xarxa de transport soterrada, es proposa una secció de 4 tri-tubs de 20 mm i comptaria amb arquetes als extrems, als nuclis de població i als polígons. El projecte s'ha fet de forma coordinada amb el Centre de Telecomunicacions i Tecnologies de la Informació de la Generalitat (CTTI) i l'acord permetrà a la corporació reservar conductes per al seu possible ús en serveis tecnològicament avançats d'autoprestació sobre les carreteres. Soterrar la fibra òptica és un sistema de distribució dels senyals de telecomunicació molt fiable, de molt altes prestacions, i poc o gens afectat per les condicions ambientals i meteorològiques externes. A més de ser respectuós amb el medi ambient i les persones presenta un risc d'obsolescència molt baix en la propera dècada.\nEl psicòleg Ramon Creus presenta el llibre "Angoixa/Ansietat, un viatge a l'infern"\nComencen les obres de millora en diversos carrers dels Hostalets de Pierola\nEl Centre Cívic de Fàtima d’Igualada ha celebrat el seu 23è aniversari\n6 La llista completa de Poble Actiu per Igualada es presenta aquest dissabte 972 lectures\n7 Per la Conca omple l'Ateneu i proposa un Compromís de sostenibilitat i contra el Pla Director 971 lectures\n10 Neus Carles i Eva Pedraza seran les números 1 i 2 de Poble Actiu, amb Pau Ortínez al 3 594 lectures


Treu la llengua saburrosa » Editorial Límits\nTreu la llengua saburrosa\nA mitjan dels vuitanta, Ma Jian decidí trencar amb la seva feina i la seva vida familiar i travessar la Xina en direcció al Tibet en un viatge que duraria tres anys. Els relats aplegats a Treu la llengua saburrosa estan inspirats en la seva estada en terres tibetanes. D’ençà de la seva publicació es va alçar una gran polseguera en els cercles oficials xinesos i tibetans. L’enorme ressò d’aquests polèmics relats, paradoxalment, li va impedir continuar publicant al seu país i va haver d’emigrar.\nLa lectura d’aquests cinc relats pot trasbalsar profundament. La veu descreguda i irònica del narrador –un fotògraf errant- ens fa espectadors d’un fresc violent i extremadament intens: assistim a l’enterrament celestial d’una noia casada amb dos germans, al retorn a les terres de l’altiplà d’un estudiant a la Xina, a la confessió d’un home rosegat per una passió obsessiva, a la construcció d’un santuari i a la iniciació fallida d’una jove lama.\nMa Jian va néixer el 18 d’agost de 1953 a Quingdao, Xina. És fotògraf, pintor i escriptor. Va deixar la Xina continental per exiliar-se a Hong Kong poc després d’escriure Treu la llengua saburrosa, que, com la majoria de les seves obres, fou prohibit per les autoritats del seu país. Actualment resideix a Londres.\nTraduït del xinès per Sara Rovira Esteva\nPròleg de Patricia Schiaffini Vedani


Els restauradors demanen apartar Gala Pin de l'ordenació de terrasses | betevé\nEl Gremi de Restauració i els operadors dels establiments del passeig demanaran a Ada Colau que assumeixi personalment les competències en espai públic\nRedacció | Dimecres, 10 d'Octubre del 2018, a les 22.07\nLa manca de sintonia entre el Gremi de Restauració i la regidora de Ciutat Vella, Gala Pin, ha escrit un altre capítol. En una reunió aquest dimarts al vespre per tractar l’ordenació de les terrasses al passeig de Joan de Borbó, els restauradors van acabar plantant la regidora del districte. En un comunicat, el Gremi explica que el sector vol reclamar a l’alcaldessa, Ada Colau, que assumeixi personalment les competències sobre espai públic i terrasses al districte i aparti Pin.\nSegons el comunicat, la regidora va reconèixer que “no sap què passarà” amb les terrasses de Joan de Borbó un cop acabin les obres de remodelació del paviment que s’hi estan fent. Els restauradors l’acusen d’“improvisar i generar incertesa sobre el seu futur”. Així ho explica l’encarregada d’un dels establiments, el Mesón de la Barceloneta, Sonia Rodriguez: “A dia 10 d’octubre, amb un projecte ja aprovat al qual han destinat un milió i mig d’euros, ens sembla estrany que no sàpiguen exactament què faran i que no tinguin el dibuix exacte”, diu la restauradora.\nAmb el conflicte obert i davant dels dubtes dels restauradors, el passeig de Joan de Borbó ja ha iniciat el procés de remodelació. Ara mateix els treballs consisteixen en instal·lar noves canonades. La segona fase afectarà les terrasses perquè s’haurà de canviar tot el paviment. Quan els treballs acabin -i els restauradors en desconeixen els terminis- no saben si podran tornar a col·locar les terrasses tal i com estan ara.\nEls propietaris de bars i restaurants asseguren que els representants del districte van insinuar que les terrasses podrien reduir-se un 25 %, anunci que “va acabar de crispar els ànims” i va motivar que abandonessin la reunió. De la seva banda, l’Ajuntament nega que parlessin ni de reduccions ni de quotes.\nEl Gremi reclama a Colau que confirmi que les terrasses no es reduiran, una qüestió que es debatrà a la comissió d’Ecologia, Urbanisme i Mobilitat el proper 17 d’octubre. Els restauradors asseguren que Pin contradiu el pacte de terrasses que ha impulsat Colau i que havia generat força consens.\n— Gala Pin — Ordenança de terrasses\nMobilització per un desnonament a la Sagrada Família


lo carrer del riu: Barça 5 - Almería 0. Gràcies, Eto'o !!!\nLa màquina blaugrana fa por. Enlluerna el públic del Camp Nou, cada cop més optimista, i espanta els rivals. Un a un van caient. No només això, surten escaldats, com l’Almeria, que tardarà temps a oblidar el malson que avui li ha tocat viure. El Barça, amb la velocitat de creuer fixada, ha tornat a exhibir-se, ha millorat l’espectacle de Basilea, fins i tot el del partit contra l’Atlètic de Madrid, i amb una nova maneta de gols ha ampliat la ratxa de victòries a nou partits i va a dormir com a líder a l’espera dels resultats de demà. Ha estat una golejada signada en 45 minuts de luxe. La fam d’Eto’o, el talent innat d’Iniesta, la visió de Xavi, la màgia de Messi, el treball de Touré i fins i tot una aparició decisiva de Valdés... Totes les virtuts individuals han florejat a la gespa i a més s'han posat al servei del col·lectiu. El Barça ha estat perfecte amb pilota i també sense, en el joc curt i també en el llarg, en la circulació i en la rapidesa dels desmarcaments. I en l’encert cara a porta, quasi total. 45 minuts com no es recorden i un segon temps innecessari, bàsicament perquè el Barça no ha volgut fer sang. Fidel a les seves rotacions, Guardiola ha donat entrada a jugadors que havien descansat entre setmana. Ha tornat a sorprendre, aquest cop per repetir finalment alineació. El mateix onze de Numància i gairebé el de la temporada passada, però amb sensacions molt diferents. El Barça pot perdre demà el liderat però ja ningú dubta que té els arguments necessaris per aspirar a tot. El tècnic demana frenar l’eufòria però això sembla impossible després de l’exhibició d’avui. La bona dinàmica pesa més que la lògica de la prudència. I és que amb un futbol cada vegada més polit, més preciosista però alhora intens, els blaugrana n'han tingut prou amb vint minuts per enllestir la feina. Tres gols i els tres punts sentenciats. Però ni així ha acabat la festa. Guardiola, sempre dret i donant ordres, contagia la fam als seus homes. La màxima és clara: es treballa constantment i es pressiona cada pilota del rival. El talent fa la resta. Així han caigut les optimistes intencions de l’Almeria, com un castell de cartes que s’ensorra a cops de tramuntana. El conjunt andalús ha topat frontalment amb una màquina de fer futbol que ha obert la llauna ben aviat, amb un gol d’oportunisme d’Eto’o. Primera acció d’atac i primer gol. A la segona, el segon, amb Henry acabant al segon pal la feina de Messi i Iniesta. Amb els locals llançats, temps per a l’espectacle: davant d'Henry, Bruno, lo noi de Saltor, intenta el dribling i no li surt. La pilota fa cap als peus d'Iniesta. Passada sensacional d’Iniesta cap a Xavi, entrant des de segona línia i diana generosament regalada a Eto’o, que ja sortia a gol per partit. Però el camerunès en volia més i dos minuts després completava el hat trick d’esperó. Èxtasi. L’Almeria, que en les set jornades anteriors havia rebut vuit gols, estava desbordat i l’exmadridista Negredo ha rebut la vermella al descarregar la frustració amb Márquez. Els andalusos han resat però el Barça no escoltava les pregàries. Alves posava la rúbrica amb un golàs de falta, el seu primer amb la samarreta blaugrana, i per primera vegada ha sentit com el Camp Nou ovaciona talent i treball. FOTOGALERIA SPORT: Les millors imatges del partit.